Lea Holst - Nordic Health House
Lea Holst er autoriseret psykolog og børnesagkyndig med speciale i behandling af vold, både i forhold til voksne, børn og familier. Lea har arbejdet inden for voldsfeltet siden 2012 og har generelt mange års erfaring med både individuel terapi og gruppeterapi for både børn, unge og voksne. Herudover har Lea erfaring med at rådgive samt intervenere i højkonfliktsager og mæglingsforløb på skilsmisseområdet. Lea har derudover bred undervisningserfaring fra kurser om vold for fagfolk.
Lea er eksamineret yogalærer v. Simon Krohn og autoriseret inden for Prison Yoga, som er en traumeinformeret måde at arbejde kropsligt med at forløse kropslige traumer og dermed mindske vold og aggression som automatiseret reaktionsmønster på intense negative følelser.
Lea har i samarbejde med Miriam Utzon udviklet CBVT-modellen, der netop integrerer de mentale, følelsesmæssige, sociale og fysiske aspekter og er vores bud på “best practice” indenfor effektiv voldsbehandling.
Lea modtager løbende supervision og videreuddanner sig også løbende indenfor psykologi, yoga, meditation og traumearbejdet.
”Uanset hvordan dit problem med vold eller aggression ser ud, tilbyder vi i CBVT kvalificeret psykologbehandling til dig, der ønsker hjælp til at finde andre og mere hensigtsmæssige måder at løse og håndtere smertefulde negative følelser på, end med volden som sprog.